text: Dårlig omtale af Vejen-kød kan medføre fyringer
  01 oktober 2014 kl. 13.32
  Skare Meat Packers i Vejen har fået så meget dårlig omtale på det seneste, at virksomheden frygter fyringer.
  I strid med loven undlod virksomheden at trække hakket kød tilbage, da et analyseresultat midt i juni efter viste salmonella. Få dage efter begyndte folk at søge læge.
  Statens Serum Institut vurderer, at op mod 130 kan være blevet syge af det hakkede oksekød fra Skare.
  Dansk Supermarked med Bilka, Føtex og Netto, vil ikke længere forhandle kød fra Skare Meat Packers. 
  Også Aldi og Lidl overvejer samarbejdet.
  Coop med butikkerne Fakta, Brugsen og Kvickly-butikkerne har i forvejen ikke meget samhandel med virksomheden.
  Fyringer kan derfor blive konsekvensen, siger Kurt Skare, der er indehaver af virksomheden, til JydskeVestkysten.
  Kurt Skare mener ifølge avisen, at han godt kan dokumentere sin uskyld, men at det er for svært at komme igennem med kendsgerninger og de rette sammenhænge.
  